# Samuel Beckett

Samuel Beckett|   |
| Biografía |
| Nacemento | (en-gb) Samuel Barclay Beckett  13 de abril de 1906  Dublín
 |
| Morte | 22 de decembro de 1989  (83 anos) París
 |
| Lugar de sepultura | Cemiterio de Montparnasse  |
| Residencia | Condado de Dublín  |
| Educación | Trinity College Dublín - lingua francesa, lingua italiana, literatura inglesa (1923–1927) Portora Royal School (en)    |
| Actividade |
| Campo de traballo | Drama  |
| Lugar de traballo  | París  |
| Ocupación | escritor, Intelectual, mestre, tradutor, membro da resistencia francesa, director de fotografía, videoartista, debuxante, dramaturgo, poeta, lingüista, novelista, director de cinema, xogador de criquet, guionista, cineasta  |
| Período de actividade | 1929  -  1988  |
| Membro de | Academia das Artes e das Ciencias dos Estados Unidos (1968–) Aosdána  |
| Xénero artístico | Cinema dramático  |
| Movemento | Nouveau roman  |
| Profesores | James Joyce  |
| Pseudónimo literario | Andrew Belis  |
| Carreira militar |
| Participou no conflito | Segunda Guerra Mundial  |
| Deporte | Crícket  |
| Obra |
| **Obras destacables (1938) Murphy (en)
* (1942) Watt (en)
* (1949) Á espera de Godot
* (1951) Molloy (en)
* (1951) Malone Dies (en)
* (1953) The Unnamable (en)
* (1954) Endgame (en)
* (1959) Krapp's Last Tape (en)
* (1961) How It Is (en)
 |
| Arquivos en | * Biblioteca Stuart A. Rose de Libros Estraños, Arquivos e Manuscritos
* University of Maryland Libraries (en)
* Centro Harry Ransom [ MS-00297]
* Institut mémoires de l'édition contemporaine [ 16BKT]
* Houghton Library (en)
* British Library
* Universidade McMaster
* Lilly Library (en)
* Washington University in St. Louis Libraries (en)  MS-MS-ms008
* Biblioteca do Trinity College
* University of Reading, Special Collections (en)
 |
| Familia |
| Cónxuxe | Suzanne Dechevaux-Dumesnil  |
| Parentes | James Beckett, tío Wendy Beckett, filla  |
| Premios |
| * (1985)  Saoi (en)
* (1984)  Obie Award (en)
* (1969)  Premio Nobel de Literatura
* (1968)  Membro da Academia Estadounidense das Artes e as Ciencias
* (1964)  Obie Award (en)
* (1962)  Obie Award (en)
* (1961)  Premio Formentor
* (1960)  Obie Award (en)
* (2 de xullo de 1959)  doutor honoris causa polo Trinity College de Dublín
* (1958)  Obie Award (en)
* (1926)  Scholar of Trinity College, Dublin (en)
* estrela no Paseo Lucille Lortel de dramaturgos
 |
|  **Sinatura**   |
|

---

 |
| Descrito pola fonte | UbuWeb mediakunst.net Λεξικό Νεοελληνικής Λογοτεχνίας, (p.268-269) >>>:Beckett, Samuel  |
|

---

          |

**Samuel Barclay Beckett**, nado en Dublín o 13 de abril de 1906 e finado en París o 22 de decembro de 1989, foi un novelista, dramaturgo, crítico e poeta irlandés. Foi un dos máis importantes representantes do experimentalismo literario do século XX, dentro do modernismo anglosaxón. Foi igualmente figura chave do chamado teatro do absurdo. Escribiu os seus libros en inglés e francés, e foi asistente e discípulo do novelista James Joyce. A súa obra máis coñecida é o drama *Á espera de Godot*.

Beckett foi galardoado en 1969 co Premio Nobel de Literatura. Foi elixido Saoi de Aosdána en 1984.

## Traxectoria

Naceu en Foxrock (preto de Dublín) o 13 de abril de 1906, fillo de William Frank Beckett (1871-1933), un aparellador e descendente dos hugonotes, e Maria Jones Roe, unha enfermeira, cando ámbolos dous tiñan 35 anos. Logo de asistir a unha escola protestante de clase media no norte de Irlanda, ingresou no Trinity College de Dublín, onde obtivo a licenciatura en linguas romances en 1927 e o doutoramento catro anos máis tarde. Ó mesmo tempo, continuou estudando o filósofo francés René Descartes e escribiu o ensaio crítico *Proust* (1931), que sentaría as bases da súa filosofía e obra. Foi entón cando coñeceu ao novelista e poeta irlandés James Joyce, do que foi amigo e colaborador. Entre 1932 e 1937 traballou e viaxou sen descanso e desempeñou diversos traballos para incrementar os ingresos da pensión anual que lle ofrecía seu pai, supoñéndolle un duro golpe a súa morte en 1933. En 1937 estableceuse definitivamente en París, pero en 1942 tivo que trasladarse ó sur de Francia, libre da ocupación nazi, fuxindo da Gestapo, pois Beckett sumárase á Resistencia. Ao final da segunda guerra mundial regresou a París, onde escribiu catro grandes obras: a súa obra dramática *Á espera de Godot* (1952) (a súa obra mestra en opinión da maioría dos críticos), e a súa triloxía *Molloy* (1951), *Malone morre* (1951) e *O indomable* (1953), que Beckett considera o seu maior logro, e na que os seus personaxes, misteriosamente enfermos e sumidos nun desesperado monólogo, esperan a súa disolución final e someten a linguaxe a un proceso de aniquilamento que constitúe unha das constantes de toda a súa produción literaria. En 1961 outórganlle o premio Internacional de Literatura, que compartiu con Jorge Luis Borges e, en 1969, foi galardoado co premio Nobel de literatura. Morreu en París o 22 de decembro de 1989.

### Aspectos globais

A obra de Beckett é fundamentalmente sombría e tendente ao minimalismo e, de acordo con certas interpretacións, profundamente pesimista (até nihilista) sobre a condición humana. En consonancia con isto, co tempo os seus libros fixéronse paseniñamente máis crípticos e breves. O pesimismo de Beckett vén con todo temperado por un senlleiro sentido do humor, entre negro e sórdido (véxase *Comentarios sobre o autor*).

Samuel Beckett foi galardoado co Premio Nobel de Literatura en 1969 «pola súa escritura, que, renovando as formas da novela e o drama, adquire a súa grandeza a partir da indixencia moral do home moderno». En 1961 recibiu así mesmo o "Premio Formentor" outorgado polo Congreso Internacional de Editores, xunto Jorge Luis Borges.

## Estilo

Nas súas obras, Beckett centrou a súa atención na angustia indisociable da condición humana, que na última instancia reduciu ao eu solitario ou ao nada. Tamén experimentou coa linguaxe ata deixar tan só un esqueleto, o que orixinou unha prosa austera e disciplinada pero chea de humor. A súa influencia en dramaturgos posteriores, sobre todos naqueles que seguiron os seus pasos na tradición do absurdo, foi tan notable como o impacto da súa prosa.

Tumba de Samuel Beckett no Cemiterio de Montparnasse, París
## Obras

Escritor bilingüe, a partir de 1953 escribiu en francés e, ás veces, en inglés; xeralmente traducía a obra ó outro idioma, adaptándoa. Escribiu novelas, pezas e textos varios para radio, televisión e cinema.

### Obras escritas en francés

* *Molloy*, novela (1947, traducida para o galego no 2006, por Anxo Rei Ballesteros, en Galaxia)
* *Malone meurt* novela (1948) - *Malone morre*
* *Á espera de Godot* (*En attendant Godot*, 1949; teatro; traducida ao galego por Francisco Pillado Mayor)
* *L'Innommable* novela (1949) - *O innomeable*
* *Nouvelles et Textes pour rien* (1946-1950) - *Textos para nada*
* *Fin de partie* teatro - *Fin de partida*
* *Comment c'est* novela, *Como é* experimento literario radical publicado en francés e inglés.
* *Oh les beaux jours* teatro - *Días felices* , a peza foi escrita en inglés e traducida ó francés por Beckett como *Oh les beaux jours !* .
* *Têtes-mortes* textos curtos
* *Pour en finir encore et autres foirades*
* *Catastrophe* teatro
* *Eleutheria* teatro

### Obras escritas en inglés

* *Whoroscope* poesia
* *Murphy* novela
* *Watt* novela
* *Krapp's Last Tape* teatro - *A última cinta*, a peza foi escrita en inglés e adaptada por Beckett ó francés como *La dernière bande*.
* *Embers*
* *Happy Days* (*Oh les beaux jours*) teatro
* *Mercier e Camier* (1946)
* *Pavesas* publicada por Tusquets en 1987, é unha recompilación de tódalas obras radiofónicas, televisivas e teatrais que pola súa curta extensión non puideron publicarse en libro.

### Filmografía

**Cine *Film* 1964, (rodada por Alan Schneider, actor principal Buster Keaton)

**Televisión *Eh Joe* (peza escrita para a BBC e presentada en 1966
* *Ghost Trio* (1975)
* *... but the clouds...* (1976)
* *Quad* (1981)
* *Nacht und Träume* (1982)

## Notas

## Véxase tamén

### Bibliografía

* Fernández del Riego, Francisco (1974). *Letras do noso tempo*. Vigo: Editorial Galaxia. ISBN 978-84-7154-219-9.
* Beckett, Samuel. *Collected Poems in English and French*. Nova York: Grove Press, 1977.
* —. *Endgame and Act Without Words*. Nova York: Grove Press, 1958.
* —. *How It Is*. Nova York: Grove Press, 1964.
* —. *More Pricks than Kicks*. Nova York: Grove Press, 1972.
* —. *Murphy*. Nova York: Grove Press, 1957.
* —. *Nohow On: Company, Ill Seen Ill Said, Worstward Ho*. Ed. S.E. Gontarski. Nova York: Grove Press, 1996.
* —. *Three Novels: Molloy, Malone Dies, The Unnamable*. Nova York: Grove Press, 1995.
* —. *Waiting for Godot: A Tragicomedy in Two Acts*. Nova York: Grove Press, 1954.
* *(en inglés)* *Images of Beckett*, Elizabeth Knowlson & John Haynes, Cambridge University Press, 2003.
* *(en inglés)* *The Grove Companion to Samuel Beckett*, Ackerley, C. J. e S. E. Gontarski, editores Nova York Grove Press, 2004.

### Outros artigos

* Teatro do absurdo
* Eugène Ionesco

### Ligazóns externas

* Biografía de Samuel Beckett en inglés